section_heading: Životopis
paragraph_text: Rođen je 1958. u Montevideu, gdje pohađa osnovnu i srednju školu. Četiri godine je studirao strojarstvo na Republičkom sveučilištu. Kao radijski voditelj počinje raditi 1976. vodeći glazbeni program u emisiji Profil na radijskoj postaji CX 26 SODRE, u vlasništvu državne tvrtke SODRE-e. Nakon sedam godina, 1983. godine, prebacuje se na CX 30 Radio Nacional, gdje je uređivao vijesti koje su se prenosile više puta dnevno te je radio kao radijski novinar. U lipnju 1985., zajedno s druga dva voditelja i radijska novinara, započinje radijsku emisiju Perspektiva, koja ga je proslavila među slušateljstvom ne samo u Urugvaju, nego i u Brazilu, Argentini i Paragvaju. U veljači 1992. započinje raditi i na radiju "El Espectador" (810 AM-a), gdje vodi emisiju koja se prenosila na području cijelog Urugvaja.<ref>«El dueño de la voz», elpais.com.uy - mrežno izdanje novina El País, objavljeno 8. lipnja 2003., pristupljeno 11. travnja 2013. Pisao je za novine El Observador i tri manja časopisa te je radio kao voditelj na 10 televizijskih kanala. Studirao je i novinarstvo na Katoličkom sveučilištu u Urugvaju.